KOMISSION ASETUS (ETY) N:o 1777/74, annettu 9 päivänä heinäkuuta 1974, muna-albumiinin ja maitoalbumiinin tuonnista kannettavan maksun ja sulkuhinnan laskemisessa käytettävistä tietyistä tekijöistä



Virallinen lehti nro L 186 , 10/07/1974 s. 0019 - 0020

Suomenk. erityispainos Alue 3 Nide 6 s. 0016

Kreikank. erityispainos: Luku 03 Nide 11 s. 0006

Ruotsink. erityispainos Alue 3 Nide 6 s. 0016

Espanjank. erityispainos: Luku 03 Nide 7 s. 0231

Portugalink. erityispainos: Luku 03 Nide 7 s. 0231



KOMISSION ASETUS (ETY) N:o 1777/74, annettu 9 päivänä heinäkuuta 1974, muna-albumiinin ja maitoalbumiinin tuonnista kannettavan maksun ja sulkuhinnan laskemisessa käytettävistä tietyistä tekijöistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon muna-albumiinin ja maitoalbumiinin yhteisestä kauppajärjestelmästä ja asetuksen N:o 48/67/ETY kumoamisesta 27 päivänä kesäkuuta 1967 annetun neuvoston asetuksen N:o 170/67/ETY(1), sellaisena kuin se on muutettuna asetuksella (ETY) N:o 1081/71(2), ja erityisesti sen 3 artiklan ja 5 artiklan 5 kohdan, sekä katsoo, että muna-albumiinin ja maitoalbumiinin yhteisestä kauppajärjestelmästä ja asetuksen N:o 48/67/ETY kumoamisesta annetun asetuksen N:o 170/67/ETY soveltamista koskevista yksityiskohtaisista säännöistä 28 päivänä kesäkuuta 1967 annetussa komission asetuksessa N:o 201/67/ETY(3) vahvistetaan erityisesti kertoimet, joita on syytä soveltaa kuorellisiin muniin sovellettaviin tuontimaksuihin muna-albumiinin ja maitoalbumiinin tuonnista kannettavien maksujen laskemiseksi, tiettyjen albumiinien tuonnista kannettavien maksujen ja sulkuhintojen määristä 1 päivän heinäkuuta ja 31 päivän lokakuuta 1967 väliseksi ajanjaksoksi 28 päivänä kesäkuuta 1967 annetun komission asetuksen N:o 200/67/ETY(4) mukaisesti vahvistetaan sulkuhinnat näille tuotteille: - käyttäen perusaineksen arvonalennukseen samaa määrää, jota on käytetty kuorellisista munista johdetuille erotetuille tuotteille, - käyttäen jalostuskustannuksiin kiinteäksi arvioituja määriä: - 0,7325 LY/kg kuivatuille albumiineille, - 0,0950 LY/kg muille albumiineille; tällä hetkellä ei ole syytä erottaa erillisten kuorellisista munista johdettujen tuotteiden tuotantoon käytetyn perusaineksen arvonalennusta ja muna-albumiinien ja maitoalbumiinien arvonalennusta, sen sijaan menetelmien ja hintojen kehityksen vuoksi edellä tarkoitettujen kertoimien ja kiinteiden määrien vahvistamiseen käytetyt seikat on arvioitava uudelleen; näissä seikoissa ilmenee huomattavia muutoksia erityisesti kuorimis-, pastörointi-, jäädytys-, kuivaamis- ja pakkaamiskustannusten osalta; sen vuoksi uudet kertoimet ja kiinteät määrät olisi vahvistettava, ja siipikarjanlihan ja munien hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Asetuksen N:o 170/67/ETY 3 artiklassa tarkoitetut kertoimet vahvistetaan seuraavasti: a) edellä mainitun asetuksen 1 artiklan a 1 alakohtaan kuuluviin tuotteisiin sovellettava kerroin: 4,06; b) edellä mainitun asetuksen 1 artiklan a 2 alakohtaan kuuluviin tuotteisiin sovellettava kerroin: 0,55. 2 artikla Asetuksen N:o 170/67/ETY 5 artiklan 1 kohdassa tarkoitetut jalostuskustannukset vahvistetaan seuraavasti: a) edellä mainitun asetuksen 1 artiklan a 1 alanimikkeeseen kuuluviin tuotteisiin sovellettavat jalostuskustannukset: 0,9200 LY/kg; b) edellä mainitun asetuksen 1 artiklan a 2 alanimikkeeseen kuuluviin tuotteisiin sovellettavat jalostuskustannukset: 0,1200 LY/kg. 3 artikla Asetuksen N:o 163/67/ETY 1 5 artiklan säännöksiä sovelletaan asetuksen N:o 170/67/ETY 1 artiklassa tarkoitettuihin tuotteisiin. Viittausta asetuksen N:o 122/67/ETY 8 artiklaan ja 8 artiklan 2 kohtaan on kuitenkin pidettävä viittauksena asetuksen N:o 170/67/ETY 5 artiklan 3 kohtaan. 4 artikla Kumotaan asetus N:o 201/67/ETY. 5 artikla Tämä asetus tulee voimaan 1 päivänä elokuuta 1974. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 9 päivänä heinäkuuta 1974. Komission puolesta Puheenjohtaja François-Xavier ORTOLI (1) EYVL N:o 130, 28.6.1967, s. 2596/67 (2) EYVL N:o L 116, 28.5.1971, s. 9 (3) EYVL N:o L 134, 30.6.1967, s. 2836/67 (4) EYVL N:o 134, 30.6.1967, s. 2834/67